༄༅།།ཊ་ཀ་ར་གཱེ་ཊ་འདོད་འཇོའི་ཤིང་ལྷམ་ཞེས་པའི་སྒྲུང་འདི་ཉི་ཧོང་གི་གནའ་སྒྲུང་ཞིག་ཡིན།སྒྲུང་འདིས་ཆོག་ཤེས་དང་ཆོས་སེམས་ལྡན་པའི་མི་ཚེ་སྐྱེལ་རྒྱུ་གལ་ཆེ་ཡིན་པ་སྟོན་གྱི་ཡོད།འདོད་རྔམ་ནི་སྡུག་བསྔལ་གྱི་རྒྱུ་རྐྱེན་དངོས་ཡིན།དེ་མཐོང་བའི་ཤེས་རབ་ཀྱི་མིག་སྒྲིབ་པར་བྱེད་མཁན་ནི་ཉོན་མོངས་ཡིན།གཱེ་ཊ་ནི་ཉི་ཧོང་གི་སྲོལ་རྒྱུན་ལྡན་པའི་ཤིང་གི་ཞབས་ལྷམ་ཞིག་ཡིན།ད་ལྟའང་ཉི་ཧོང་གི་དགོན་ཁག་གི་ནང་དགེ་འདུན་པ་ཚོས་དངོས་སུ་བེད་སྤྱོད་གནང་མུས་ཡིན།གནའ་སྒྲུང་འདིའི་ནང་གི་བུ་ཆུང་ན་གཞོན་ཞིག་ཡོད་པ་དེས་རང་གི་ཨ་མར་ཞབས་ཕྱི་ཡག་པོ་ཞུ་བཞིན་པ་དང༌།ཕྱུག་པོ་ཆགས་རྒྱུའི་གོ་སྐབས་ཡོད་བཞིན་དུ་ཆོག་ཤེས་ཀྱི་མི་ཚེ་སྐྱེལ་གྱི་ཡོད།ཕྱོགས་གཞན་ཞིག་ལ།མི་ཕྱུག་པོ་ཞིག་རྒྱུ་ནོར་ཕུན་སུམ་ཚོགས་པོ་ཡོད་བཞིན་དུ།ད་དུང་ཡང་འདོད་བློ་མ་ཚིམ་པ་བྱས་པའི་འབྲས་བུར་དཀའ་ངལ་བརྗོད་མི་ཤེས་པ་